stanford-oval/wikipedia huggingface dataset:
אולטרה מן (זיכיון)
סרטים

| --- | --- |
 Ultraman: Monster Movie Feature (1967)  Ultraman, Ultraseven: Great Violent Monster Fight (1969)  The 6 Ultra Brothers vs. the Monster Army (1974)  Ultraman (1979)  Ultraman: Great Monster Decisive Battle (1979)  Ultraman Zoffy: Ultra Warriors vs. the Giant Monster Army (1984)  Ultraman Story (1984)  Ultraman: The Adventure Begins a.k.a. Ultraman USA (1987)  Ultra Q The Movie: Legend of the Stars (1990)  Ultraman Neos пилотный фильм (1995)  Ultraman Wonderful World (1996)  Revive! Ultraman (1996)  Ultraman Company: This is the Ultraman (Wacky) Investigation Team (1996) (סרט אנימה)  Ultraman Zearth (1996)  Ultraman Zearth 2: Superman Big Battle — Light and Shadow (1997)  Ultra Nyan: Extraordinary Cat who Descended from the Starry Sky (1997) (סרט אנימה)  Ultraman Tiga & Ultraman Dyna: Warriors of the Star of Light (1998)  Ultra Nyan 2: The Great Happy Operation (1998) (סרט אנימה):  Ultraman Gaia: The Battle in Hyperspace (1999)  Ultraman Tiga: The Final Odyssey (2000)  Ultraman Cosmos: The First Contact (2001)  Ultraman Cosmos 2: The Blue Planet (2002)  Ultraman Cosmos vs. Ultraman Justice: The Final Battle (2003)  Ultraman: The Next (2004)  Ultraman Mebius & Ultraman Brothers (2006)  Superior Ultraman 8 Brothers (2008)  Mega Monster Battle: Ultra Galaxy Legends (2009)  Ultraman Zero: The Revenge of Belial (2010)  Ultraman Saga (2012)  Ultraman Ginga S The Movie (2015)  Ultraman X The Movie (2016)  Ultraman Orb The Movie (2017)  Ultraman Geed The Movie (2018)  Ultraman R/B The Movie (2019)  Ultraman Taiga The Movie (2020)  Shin Ultraman (2021)
סדרות טלוויזיה

| --- | --- |
 Ultra Q (1966)  Ultraman (1966—1967)  Ultraseven (1967—1968)  Return of Ultraman / Ultraman Jak (1971—1972)  Ultraman Ace (1972—1973)  Ultraman Taro (1973—1974)  Ultraman Leo (1974—1975)  The Ultraman (1979)  Ultraman 80 (1980—1981)  Ultraman: Towards the Future (1992)  Ultraman: The Ultimate Hero (1995)  Ultraman Tiga (1996–1997)  Ultraman Dyna (1997–1998)  Ultraman Gaia (1998–1999)  Ultraman Neos (2000–2001)  Ultraman Cosmos (2001–2002)  Ultraman Nexus (2004–2005)  Ultraman Max (2005–2006):  Ultraman Mebius (2006–2007)  Ultraseven X (2007)  Ultra Galaxy Mega Monster Battle (2007–2008)  Ultra Galaxy Mega Monster Battle: Never Ending Odyssey (2008–2009)  Ultraman Ginga (2013)  Ultraman Ginga S (2014)  Ultraman X (2015)  Ultraman Orb (2016)  Ultraman Geed (2017)  Ultraman R/B (2018)  Ultraman Taiga (2019)  Ultraman Z (2020)  Ultraman Trigger: New Generation Tiga (2021–2022)  Ultraman Decker (2022–2023)  Ultraman Blazar (2023–2024)  Ultraman Arc (2024–2025)  Ultraman Omega (2025)
גלריית תמונות

צובוראיה אייג'י לצד דמותו של אולטרה מן
קוספליי של אולטרה מן
קוספליי של אולטרה מן
כרזה של סרט של אולטרה מן משנת 1967
הערות שוליים

↑  Kawaguchi, Judit (13 במאי 2008). "Ultraman creator Kazuho Mitsuta". The Japan Times (באנגלית אמריקאית). נבדק ב-15 באוקטובר 2021. {{cite web}}:  (עזרה)
↑  Vlessing, Etan (11 בדצמבר 2018). "Japanese Superhero 'Ultraman' Reboot in the Works (Exclusive)". The Hollywood Reporter. ארכיון מ-6 במאי 2023. נבדק ב-6 במאי 2023. {{cite web}}:  (עזרה)
↑  "Properties-Ultraman". 4kidsentertainment.com. אורכב מ-המקור ב-28 בפברואר 2005. נבדק ב-1 בינואר 2017. {{cite web}}:  (עזרה)
| --- | --- |
בקרת זהויות :  BnF: cb16641323k (data)  LCCN: no2017027615  NDL: 01227804  VIAF: 258891275   WorldCat (עם VIAF): 258891275
אלהנה

אַלְהֵנָה או γ בתאומים (נקרא לפעמים גם אַלְמֵיסָן) הוא הכוכב השלישי בבהירותו בקבוצת הכוכבים תאומים והוא גם אחד הכוכבים הבהירים בשמי הלילה. מקור שמו הוא מערבית الهنعه (אל-הנעה) - "הסימון" שמתייחס לסימון הנצרב על צווארו של סוס או גמל לזיהויו.
אלהנה הוא כוכב כפול, אך ניתן להבחין בכך רק באמצעות מדידות ספקטרוסקופיות. ב-13 בינואר 1991 הוסתר הכוכב על ידי האסטרואיד מירהה 381 שעבר על פניו. הסתרה זו הייתה ההסתרה של הכוכב הבהיר ביותר על ידי אסטרואיד שנצפתה אי פעם. תצפיות שנעשו בזמן ההסתרה אפשרו למדוד את גודלו של האסטרואיד (כ-140 קילומטרים) וכן להבחין לראשונה באופן ישיר בבן הזוג אלהנה B.
תכונות

אלהנה הוא תת-ענק מסוג ספקטרלי A במרחק של כ-105 שנות אור. רדיוסו גדול פי 5 מרדיוס השמש ומסתו קרובה ל-3 מסות שמש. היתוך המימן בליבת הכוכב הסתיים וכעת הוא מתבצע בשכבות חיצוניות יותר - תהליך המביא להתנפחות הכוכב ולעליה בבהירותו עד שיהפוך לענק אדום ולאחר מכן לננס לבן. הכוכב קורן בעוצמה של פי 150 מעוצמת ההארה של השמש וטמפרטורת פניו היא כ-9,200 קלווין.
תכונות > תכונות אלהנה B

המדידות הספקטרוסקופיות הראו שבן הזוג העמום יותר מקיף את אלהנה A בזמן הקפה של 12.6 שנים. בזמן ההסתרה של אלהנה על ידי מירהה 381 ניתן היה להבחין לזמן קצר באלהנה B ישירות ואז הוא זוהה ככוכב הסדרה הראשית מסוג G עם עוצמת הארה ומסה דומות לשל השמש. המרחק בין הכוכבים נע בין יחידה אסטרונומית ל-19 יחידות אסטרונומיות ובממוצע 8.5 יחידות אסטרונומיות (דומה למרחק של שבתאי מהשמש). בשל ההבדל העצום בעוצמות ההארה של שני הכוכבים (אלהנה B פולט קצת יותר מחצי אחוז מהקרינה של אלהנה A) והמרחק הקטן ביניהם, לא ניתן להבחין ביניהם בתצפית ישירה.
אורקוט (כפר)

אורקוט (בהונגרית: Úrkút) הוא כפר במחוז וספרם שבמרכז הונגריה.
כמו יישובים רבים באירופה גם באורקוט מספר התושבים נמצא בירידה. כך, בשנת 1990 חיו ביישוב 2,251 תושבים, ובשנת 2019 מספר התושבים עמד על 1,950.
יהודי אורקוט

באורקוט חיו יהודים בתקופות זמן שונות:
| שנה | מספר היהודים בכפר | כלל האוכלוסייה |
| --- | --- | --- |
| 1880 | 13 | 603 |
| 1910 | 9 |  |
| 1920 | 4 |  |
| 1941 | 4 | 1,683 |
הערות שוליים

↑  נתוני הכפר באתר הלמ"ס ההונגרי
↑  מפקדי האוכלוסין של יהודי הונגריה, 1993
| יישובים במחוז וספרם |
| --- | --- | --- |
| ערי המחוז | וספרם  |  |
| ערים |  אייקה •  בדצ'ונטומאי •  בלטונאלמאדי •  בלטונפירד •  בלטונפיזפה •  בלטונקנשה •  ברהידה •  דווצ'ר •  הרנד •  פאפא •  שימג •  טפולצה •  וארפלוטה •  זירץ |  |
| כפרים | סנטגאל • נמשסאלוק • יאשד • אשקי • אשי • פטפירדה • טש • וילוניה • צ'הבאניה • פרקשגייפי • הלימבה • קישלד • מגיארפולאן • ניראד • אץ' • סץ • אורקוט • וארושלד • אדוריאנהאזה • אגראליה • אפאצטורנה • בורסרצ'ק • צ'גלה • דברון • דובה • איסקאז • קמונד • קרקוסרצ'ק • קרטה • קישברז'ן • קישצ'ס • קישפיריט • קישסלש • קולונטאר • נגיאלאשון • נג'פיריט • נוסלופ • אורוסי • פוסטמישקה • שומלוינה • שומלוסלש • שומלובאשארהיי • שומלובצ'ה •  ויד • טישקוואר • אברהאמהג' • בדצ'ונטרדמיץ • בלטונאדריץ' • בלטונהניה • בלטונרנדש • גיולקסי • הגיישד • הג'מגש • קפולץ' • קאפטלנטוטי • קקוט • קישפאטי • קוואגוארש • קוושקאל • לשנצפלו • לשנצאישטוואנד • לשנצטומאי • מונושטורפאטי • נמשוויטה • רפושקה • רוופילפ • שלפלד • שאשקה • סנטבקאלה • סיגליגט • טליאנדרגד • אוז'ה • ויגאנטפטנד • זלהלאפ • בלטונאקרטיה • בלטונקנשה • בלטונפיזפה • צא'יאג • פלשארש • קיראיסנטאישטוואן • טיהאן • קינגש • ליטר • פפקסי • אלשוארש • אסופה • בלטונאקלי • בלטונצ'יצ'ו •  בלטונספזד • בלטונסלש • בלטונאודווארי • צ'ופק • לובאש • מונוסלו • אובודוואר • ארוונייש • פלוזנק • פצ'יי • סנטאנטלפה • סנטיאקבפה • טגיון • ואסוי • זאנקה • באנד • אפלן • היימאשקר • הארשקוט • הרנד • הידגקוט • מארקו • מנצ'היי • נג'וואז'ון • נמשוואמוש • פולה • שוי • סנטקיראיסבדיה • טוטוואז'ון • וספרמפאיס • ורשטו • אדאסטוול • בקוניאקו • בקונקופאן • בקונפלשקה • בקונשאג • בקונסנטאיוואן • בקונסיץ' • בקונטמאשי • בב • בקאש • צ'וט • דאקה • דברנטה • אג'האזשקסה • גנה • גצ'ה • גיץ • הומוקבדגה • קמנשהגייס • קמנשסנטפטר • קופ • קילשווט • לובאספטונה • מגיארגנץ' • מלומשוק • מרצלגרגיי • מרצלטה • מזלק • מיהאיהאזה • נג'אצ'אד • נג'דם • נג'גיימוט • נג'טבל • נמשגרז'ן • נמטבאניה • נוראפ • ניאראד • פאפדרשקה • פאפקובאצ'י • פאפשלמון • פאפטסר • טקאצ'י • אוגוד • ואניולה • וארקסה • וסר • וינאר • בז'י • בודורפה • צ'אברנדק • דברונץ • גוגאנפה • גייפיקאיאן • הטייפה • הוסטוט • קאפטלנפה • מגייר • נמשהן • ריגאץ' • שימגפראגה • סנטאימרפלווה • אוק • וספרמגלשה • זלארדד • זלגיימרה • זלמגייש • זלסגוואר • בקונבל • בקונאנה • בקוניאוסלופ • בקונסנטקיראי • בורזוואר • צ'סנק • צ'טן • דודר • לוקוט • נגייסטרגאר • אולספלו • פנזשגיור • פורווה • סאפאר |  |
| יישובים בנפת אייקה |
| --- | --- | --- |
| יישובים | אייקה • צ'הבאניה • פרקשגייפי • הלימבה • קישלד • מגיארפולאן • ניראד • אץ' • סץ • אורקוט • וארושלד |  |
ערך זה הוא קצרמרבנושא יישובים בהונגריה. אתם מוזמנים לתרום לוויקיפדיה ו.
אהבה אסורה

ערך זה עוסק בסרט ישראלי. אם התכוונתם למשמעות אחרת, ראו .
| --- | --- |

כרזת הסרט
 מבוסס על:  "הדיבוק" מאת ש. אנ-סקי
 בימוי:  יוסי זומר
 הופק בידי:  יוסי זומר
 תסריט:  יוסי זומר איל שר
 עריכה:  דב שטויר
 שחקנים ראשיים:  יחזקאל לזרוב איילת זורר משה איבגי
 מוזיקה:  זהבה בן
 צילום:  מנו קדוש
 מדינה:  ישראל 
 הקרנת בכורה:  1997
 משך הקרנה:  93 דקות
 שפת הסרט:  עברית
 סוגה:  סרט דרמה 
 פרסים:  חמישה פרסי אופיר
 דף הסרט ב־IMDb
 
אהבה אסורה או "הדיבוק בשדה התפוחים" הוא סרט קולנוע משנת 1997, שעובד על בסיס המחזה הקלאסי "הדיבוק" מאת ש. אנ-סקי. בדומה למחזה אשר חובר בין השנים 1913 ל-1916, גם הסרט מספר על החברה החרדית השמרנית ועל כיבוש היצר.
תקציר העלילה

הסרט מגולל את סיפורו של חנן (יחזקאל לזרוב), בחור חילוני שנתייתם מהוריו החרדים בילדותו. הוא מתאהב בלאה (איילת זורר), בת לאב חרדי קשוח (יגאל נאור) שהיה חברו הקרוב של אביו של חנן. בעזרת הרב עזריאל (משה איבגי) וספרי הסוד היהודיים מתוודע חנן לעולם מסתורי ובאמצעותו הוא מנסה לזכות באהובת לבו החושקת בו אך הובטחה זה מכבר לגבר אחר (גילי שושן).
שחקנים

| שחקנ/ית | דמות |
| --- | --- |
יחזקאל לזרוב: חנן
איילת זורר: לאה
יגאל נאור: משה סנדר
אורנה פורת: פרידה
אלון דהן: אלי
משה איבגי: הרב עזריאל
אלברט אילוז: מיכאל
גילי שושן: מנשה
יובל זמיר: רבי נחמן
שבתאי קונורטי: טיש
ענבר סוירפמן: גאולה
הפסקול

זהבה בן הקליטה עבור פסקול הסרט את השיר "אהבה אסורה", שכתבה סוזי רוגובין והלחין ישי אמיר וזכה להצלחה גדולה.
פרסים

הסרט זכה ב-5 פרסי אופיר בקטגוריות: הצילום הטוב ביותר (מנו קדוש), העריכה הטובה ביותר (דב שטויר), העיצוב האמנותי הטוב ביותר (יעקב תורג'מן), עיצוב התלבושות הטוב ביותר (ליאורה דינולסקו) והפסקול הטוב ביותר (יואב שריג ודב שטויר). כמו כן זכה בפרס בפסטיבל הסרטים הבין-לאומי WorldFest ביוסטון.
הערות שוליים

↑  The 33rd Annual WorldFest Houston International Film Festival, באתר houstontheatre.com, ‏15 באפריל 2000 (באנגלית)
A. Kronish, C. Safirman, Israeli Film: A Reference Guide, Greenwood Publishing Group, 2003, עמ' 226, ISBN 9780313321443. (באנגלית)
| --- | --- |
בקרת זהויות :  NLI: 987012852174705171 
ערך זה הוא קצרמרבנושא סרטים ישראליים. אתם מוזמנים לתרום לוויקיפדיה ו.
אליעזר ניצברג

הרב אליעזר ניצברג
כריכת הספר דמשק אליעזר
הרב אליעזר ניצברג (ה'תר"ט, 1849 – ה'תרצ"ה, 1935) מהזרם הליטאי, נחשב לאחד מגדולי דורו בתורה, בחריפות ובבקיאות. חיבר את הספרים: "דמשק אליעזר", יד אליעזר", "תורת אליעזר", "דבר אליעזר".
ביוגרפיה

ניצברג נולד בשנת ה'תר"ט בעיר פרוז'ני שבפלך גרודנו שבליטא לאביו הרב דוד יהודה ואמו רלה. משחר נעוריו ניכרה שקידתו העזה לתורה. נישא ובגיל 26 כבר שימש כאב"ד בעיירה קטנה הולינקה שבפלך סובאלק שם היו לו התנאים להתמסר ללימודים ולחיבור ספריו.
בהיותו בן 34 סיים הרב את כתיבת ספרו הראשון "דמשק אליעזר" (כרך ראשון, וילנה, תר"נ). הספר הוא פרוש לחושן משפט וכולל חידושים וביאורים בעניינים הנוגעים להלכה. בספר חידושים אמיתיים שהתקבלו בברכה ולהסכמה מפוארת של גדולי הדור ההוא.
כ-30 שנה שימש הרב ניצברג אב"ד בהולינקה, שם סיים את כרך ב' של הספר "דמשק אליעזר" (וילנה תרנ"ז), ואת "דברי אליעזר" בשני כרכים (וילנה תרס"ג, תרע"א) - חידושים וביאורים על שולחן ערוך אבן העזר.
בשנת תרע"א (1911) נבחר לשמש כאב"ד בעיר קובל שבמחוז ווהלין שנחשבה בימים ההם עיר גדולה ובה כ-13,000 יהודים וכ- 40 בתי כנסת. הרב התחבב על כל שכבות הציבור למרות שרוב תושבי העיר היו חסידים, והחלה אז לנשב רוח הציונות. לדרשותיו ולפסיקותיו של הרב יצאו מוניטין למרחוק.
בשנת 1921 עם כיבוש קובל על ידי הפולנים אסרוהו היות שסירב למסור לשלטונות על הקומוניסטים שבין היהודים. בלחץ הקהל הוא שוחרר.
בקובל הדפיס הרב ניצברג עוד 3 ספרים. "תורת אליעזר" (וילנה תרפ"ה) ובו חידושים וביאורים על שולחן ערוך ואורח חיים, ואת הספר "יד אליעזר" בשני כרכים (ורשה תרצ"א) העוסק בחידושים וביאורים על שולחן ערוך יורה דעה. לפני פטירתו חיבר ספר נוסף שלא זכה לסיימו.
בתו אידה נישאה לסופר ההוגה קלמן גוטנבוים.
בט"ז בשבט תרצ"ה נפטר הרב. בתי המסחר היהודיים בקובל נסגרו לרגל מותו וכל יהודי העיר והרבנים מהסביבה השתתפו בהלוויית הצדיק.
אורית שחף

| --- | --- |

אורית שחף בהופעה של "היהודים" ברדינג 3, 2012
 לידה:  9 באפריל 1971 (בת 53) אילת, ישראל
 מוקד פעילות:  ישראל 
 תקופת הפעילות:  מ-1992
 סוגה:  רוק, רוק ישראלי
 סוג קול:  סופרן
 שפה מועדפת:  עברית 
 חברת תקליטים:  התו השמיני
 
אורית ("TT") שחף (נולדה ב-9 באפריל 1971) היא זמרת ישראלית, המוכרת כסולנית להקת היהודים. שחף ידועה בקולה העוצמתי בעל המנעד הרחב.
ביוגרפיה

שחף נולדה באילת כאורית בן יששכר, היא גדלה והתחנכה באשקלון, שם שרה בילדותה בלהקת ילדים מקומית בשם "הפעמונים" בשנים 1989-1981. ב-1982 התקיימה תחרות "הפסטילון", שם זכתה הלהקה עם שירה של שחף "סירה קטנה", בו היא הייתה הסולנית. מאוחר יותר שינתה את שם משפחתה ל"שחף" ועזבה את אשקלון לקראת גיוסה לצה"ל ב-1989. שחף שירתה בלהקת פיקוד גדנ"ע, שם הכירה את שותפה לחיים וליצירה תום פטרובר. לאחר שחרורה מהצבא שרה לצד פטרובר בלהקת קאברים בשם "תום והפצצה", שביצעה שירים של לד זפלין, נירוונה, פרל ג'אם, סטון טמפל פיילוטס ועוד, אך לא הוציאה אלבום שלם.
במהלך 1992 שחף ייסדה עם פטרובר את להקת "היהודים". שחף יצרה חלק מהשירים ואחראית לחלק גדול מעיצובי אלבומיה של הלהקה. היא סולנית הלהקה ומשמשת גם גיטריסטית מלווה לעיתים.
בשנת 1994 השתתפה באלבומו של דני סנדרסון "מת לבכות 2" וביצעה איתו בדואט את השיר "קיץ רחוק".
בשנת 2002 כיכבה שחף בהעלאה המחודשת של אופרת הרוק "מאמי" בביצועו של מיטלפונקט בתיאטרון הבימה. הפקה ראשונה של המחזה הועלתה לראשונה בשנת 1986. שחף שיחקה בין היתר לצד ערן צור ואריה מוסקונה.
בשנת 2024 השתתפה בתוכנית המציאות אוטו אוכל: VIP לצד בעלה תום.
חיים אישיים

אורית שחף נשואה לתום פטרובר. הזוג התחתן ב-1993 וב-14 ביוני 2007 נולד בנם הדי.
מתגוררים בגבעת ח"ן.
הערות שוליים

↑  קיץ רחוק - דני סנדרסון ואורית שחף (1994), בערוץ היוטיוב של דני סנדרסון
↑  קרן נתנזון, "כשהוא צורח הוא נשמע כמוני", באתר ynet, 2 ביולי 2007
↑  אסף נבו, ‏תום פטרובר מ"היהודים": "אורית מקליטה עם הילד על הברכיים", באתר ‏מאקו‏, 11 בפברואר 2014
| --- | --- |
בקרת זהויות :  MusicBrainz: 5f578709-864e-4344-b4d4-16b8f940a1dc 
ערך זה הוא קצרמרבנושא מוזיקאים ישראלים. אתם מוזמנים לתרום לוויקיפדיה ו.
אורית שחף עם גיטרה חשמלית
אדם וורלוק

| --- | --- |

אדם וורלוק, כפי שהופיע על עטיפת החוברת Guardians of the Galaxy Vol.2 #17 מאוגוסט 2009, אמנות מאת מייק פרקינס.
 סוג:  גיבור-על
 הוצאה לאור:  מארוול קומיקס
 הופעה ראשונה:  Fantastic Four #66 (ספטמבר 1967)
 יוצרים:  סטן לי ג'ק קירבי
 גילום הדמות:  ויל פולטר (שומרי הגלקסיה: חלק 3)
 מידע
 כינויים:  הוא, וורלוק, מאגוס, אדם מאגוס, מר סמית'
 סטטוס:  פעיל
 גזע:  אדם מלאכותי, ישות קוסמית
 מין:  זכר
 כוחות:  כוחות על-אנושיים, סיבולת גבוהה, תעופה, מניפולציה אנרגטית.
 חבר לשעבר בקבוצה:  שומרי הגלקסיה כנסיית האמת האוניברסלית משמרת האינסוף (מנהיג) המובלעת
 דמויות קשורות
 משפחה:  המובלעת (יוצרים) איישה (תאומה גנטית) האלה (אישיות טובה) מאגוס (אישיות רעה) סטאקאר אוגורד (אחיין)
 אויבים:  תאנוס, שוכן הביניים, Man-Beast, אולטרון 
 
אדם וורלוק (באנגלית: Adam Warlock) הוא דמות בדיונית של גיבור-על שהופיעה בחוברות הקומיקס ביקום מארוול קומיקס. הדמות הופיעה לראשונה בחוברת Fantastic Four #66 מספטמבר 1967 ונוצרה על ידי הכותב סטן לי והמאייר ג'ק קירבי.
דמותו של וורלוק הופיעה בסדרות האנימציה על האוונג'רס, הגולש הכסוף ו"יחידת גיבורי העל". כמו כן, הוא הופיע בסרט אנימציה המבוסס על עלילת "כוכב הענק הירוק". נוסף לכך, דמותו של אדם הוזכרה בסרט הלייב אקשן "שומרי הגלקסיה: חלק 2", והופיעה בסרט "שומרי הגלקסיה: חלק 3" כחלק מהיקום הקולנועי של מארוול. את הדמות מגלם ויל פולטר.
ביוגרפיה בדיונית > יצירה, שינוי צורה ומוות

הבינה מלאכותית דמוית האנוש שכינויה "הוא" נוצרה בידי מדענים בארגון הדיקטטורי ששמו "המובלעת" ומרדה בהם. היא נמצאה מרחפת בחלל בפקעת הקפאה בידי הוד התפתחותו, שמכריז כי שמו של בן האנוש המלאכותי יוודע לעולם כ"וורלוק". הוא מגייס אותו למלחמתו ביצור מרושע מהארץ הנגדית ומעניק לו אבן אינסוף ירוקה שתעזור לו במאבקו. כאשר הוא מגיע לארץ הנגדית, הוא סובל מאמנזיה ונזכר רק שהוא נודע בשם "וורלוק". אחד מתוך ארבעת הצעירים שמוצאים אותו ומצטרפים למסעו חושב שזהו שם המשפחה שלו וקורא לו בשם הפרטי "אדם".
וורלוק מתנגד ל"כנסיית האמת האוניברסלית", אימפריה דתית בין-גלקטית עליה שולטת ישות בשם "המאגוס". בעזרתם של פיפ הטרול, שכירת החרב גאמורה ומעבידה תאנוס, וורלוק מגלה שהמאגוס הוא עצמו מהעתיד, שנדחף לכדי שגעון באמצעות השימוש שביהלום הנשמה שלו. וורלוק בוחר לשנות את קו הזמן שלו על ידי כך שהוא מבקר את עצמו בעתיד וגונב את נשמתו, בכך מונע מהמאגוס ומ"כנסיית האמת האוניברסלית" מלהתקיים.
הוא לומד את דבר קיומן של חמש אבני אינסוף נוספות, וכי תאנוס השיג ידו עליהן ומתכוון להשתמש בהן כדי לפוצץ את השמש של כדור הארץ. וורלוק חוזר לספינתו של תאנוס ומוצא שגאמורה גוססת ושמוחו של פיפ הושמד בידי תאנוס. הוא גונב את נשמותיהם כדי לסיים את סבלם, ומגייס את עזרתם של האוונג'רס, קפטן מארוול ומונדרגון כדי להילחם בתאנוס. כשתאנוס פוצע אנושות את וורלוק ומשאיר אותו למות, נשמתו נלקחת בידי האני האחר שלו. הישויות הקוסמיות לורד כאוס ואדון הסדר מתערבות, וגורמות ליהלום לשחרר את נשמתו של וורלוק. כוחותיו של וורלוק מתעצמים מחדש, והוא הופך את תאנוס לאבן וחוזר ליהלום הנשמה. בתוך היהלום, וורלוק מוצא עולם שליו שבו הוא חי יחד עם פיפ, גאמורה ואחרים שנשמותיהם נגנבו.
ביוגרפיה בדיונית > תחיה מחודשת

כאשר תאנוס משיג שוב את יהלומי הנשמות וגונב את נשמתו של הגולש הכסוף. הגולש משכנע את וורלוק, פיפ ואת גאמורה לעזוב את עולם הנשמות ולעזור להביס את תאנוס. תאנוס מרכיב את ששת יהלומי הנשמות לתוך כפפת האינסוף, ווורלוק מוביל קבוצה של גיבורי הארץ נגדו. הוא משיג את הכפפה, אך בשימוע שנערך בין ישויות קוסמיות כמו אטרניטי וגלקטוס נמצא כי הוא לא ראוי בשל האיום כי יהפוך בסופו של דבר למאגוס. הוא שומר את יהלום הנשמה לעצמו ונותן יהלום נשמה לפיפ הטרול, גאמורה, דראקס המשמיד, מונדרגון ותאנוס שחזר למוטב – קבוצה שנקראה בשם "משמרת האינסוף.
באירועי "מלחמת האינסוף" ו"מסע הצלב האינסופי", וורלוק שואב את הטוב והרע מתוך ישותו בזמן שבו החזיק ברשותו את כפפת האינסוף, מה שמותיר אותו כישות לוגית בלבד. האספקטים המוסריים של אישיותו לובשים צורה פיזית – החצי הרע הופך לגלגול מחודש של המאגוס, בזמן שהחצי הטוב הופך לאלה. וורלוק נעזר בצבא של גיבורי-על כדי להביס כל אחד בתורו וסופג אותם לתוך יהלום הנשמה. לאחר מכן, משמרת האינסוף נלחמת כדי להגן על יהלום הנשמה מישות עוצמתית שאין לה נשמה משל עצמה. מעט לאחר מכן, יהלומי האינסוף נגנבים והקבוצה מתפרקת. וורלוק מחפש אחריהם ומוצא כי קיים יהלום נשמה שביעי.
באירועי "תהומות האינסוף", וורלוק נולד מחדש חזרה ביקום מארוול בגוף חדש כדי לעזור לגיבורי-העל יחד עם תאנוס להילחם בכפילים של הטיטאן המטורף. הוא מופיע בזמן כדי לשכנע את תאנוס לוותר על לב היקום ועוזר לו לכפר על עוונותיו.
ביוגרפיה בדיונית > השמדה: כיבוש

וורלוק יוצא מכלל פעולה על ידי הדף של נשמות שנהרגו במהלך מלחמת ההשמדה, ונכנס בשנית לפקעת הקפאה. גיבורות-העל קוואזר ומונדרגון מעירות אותו מתוך תקווה שהוא יעזור לאימפריית הקרי להילחם בגזע הפלנקס הפולשני. עם הבסתו, וורלוק מסכים להצטרף לסטאר לורד בקבוצה חדשה של שומרי הגלקסיה. בניסיון לתקן נזק למרחב הזמן, וורלוק הופך למאגוס, והוא נהרג מעט לאחר מכן. הפקעת שלו נשארת תחת השגחתה של קבוצת "המשמידים". לאחר חורבן ושיחזור ארץ-616 בידי גרסה חלופית של וורלוק, שנעשית לטריבונל החי, וורלוק מוחיה לבקשתו של תאנוס.
כוחות ויכולות

בתור הישות שכינויה "הוא", הדמות מחזיקה בכוחות, מהירות וסיבולת על-אנושיים וכן יכולת לתפעל אנרגיה קוסמית כהקרנה אנרגטית, תעופה או ריפוי עצמי (דרך יצירתה של פקעת לשימור עצמי והתחדשות). אולם, וורלוק הקריב את מרבית כוחותיו על ידי כך שבקע מוקדם מהצפוי מהפקעת כדי להגן על הוד התפתחותו מפני התקפה. כפיצוי, הוד התפתחותו העניק לו יהלום נשמה. היהלום מכיל תודעה משל עצמו ומציג תכונות של רעב בלתי מתכלה לאנרגיות החיים של יצורים אורגניים. היהלום מכיל יקום כיס משלו שמאכלס את כל הנשמות שהיהלום אי פעם לקח לעצמו. הגרסה האחרונה של "וורלוק" השתמשה בקסם קוונטים ויכולה להפעיל מניפולציה על אנרגיה, ליצור שדות כוח, לבצע טלפורטציה ממקום למקום, לערוך מסעות הגדולים ממהירות האור וכן לגלות חורי תולעת ותופעות חריגות אחרות בחלל.
הערות שוליים

↑  Strange Tales #178, February 1975
↑  Strange Tales #179, April 1975
↑  Strange Tales #180, June 1975
↑  Warlock #9, October 1975
↑  Warlock #11, February 1976
↑  Marvel Team-Up #55, March 1977
↑  Avengers Annual #7, 1977
↑  Marvel Two-in-One #2, 1977
↑  The Thanos Quest #2, 1990
↑  Silver Surfer Vol.3 #43, November 1990
↑  Silver Surfer Vol.3 #46, February 1991
↑  The Infinity Gauntlet #3, September 1991
↑  The Infinity Gauntlet #6, December 1991
↑  Warlock and the Infinity Watch #1, February 1992
↑  Warlock and the Infinity Watch #2, March 1992
↑  Warlock and the Infinity Watch #19, August 1993
↑  Warlock and the Infinity Watch #42, August 1995
↑  Guardians of the Galaxy Vol.2 #1, July 2008
↑  Guardians of the Galaxy Vol.2 #17-19, October-December 2009
↑  The Thanos Imperative #1, August 2010
↑  Earthfall #4, February 2012
↑  Thanos: The Infinity Finale, June 2016
↑  Marvel Premiere #1, April 1972
| --- | --- |
בקרת זהויות :  LCCN: no2018024109  VIAF: 7152023625903310505   WorldCat (עם VIAF): 7152023625903310505
אל נא תשירי

| --- | --- |
 שיר
 מתוך האלבום לילה כר ודמות עלמה
 יצא לאור:  1828 
 שפה:  רוסית
 אורך:  03:39
 כתיבה:  אלכסנדר פושקין
 לחן:  ירוסלב יעקובוביץ'
 
דיוקנו של פושקין. שמן על בד מאת וסילי טרופינין, 1827
המשוררת רחל בלובשטיין-סלע
"אַל נָא תָשִׁירִי" (ברוסית: "Не пой, красавица, при мне") הוא שיר שנכתב על ידי אלכסנדר פושקין ותורגם לעברית על ידי רחל המשוררת.
מבנה השיר ותכניו

השיר בנוי מארבעה בתים, כשבגרסתו המקורית, הבית הראשון הוא הבית הרביעי.
המשורר פונה אל אישה שכנראה אהב אותה ועכשיו היא נמצאת במקום אחר והוא מבקש ממנה שהיא לא תשיר לפניו מאחר ששיריה מרבים בעצב ומכאיבים לנפשו כי היא איננה לידו. הוא קורא לשירתה ”הַזֶּמֶר הָאַכְזָר” מאחר ששירתה שוברת את לבו כחץ פולח כמו זיכרון כואב. השיר מזכיר לו את הלילה הנעים של הביחד כצלליתה נשקפת לאור ירח. אותה הצללית שהייתה אהובה עליו משכיחה בלבו את הסאגה, אבל הקול של השירה שהוא ישמע מחזיר אותה אליו. הוא רואה אותה מלפניו וזה לא טוב לו כי זה גורם לנפשו לכאוב, ולכן הוא מבקש ממנה לא לשיר כדי שהכל יישאר בעבר.
לחנים וביצועים

את השיר ברוסית מבצעים לרוב באופרות. בעברית השיר בביצועה של ענת עצמון, ללחן של ירוסלב יעקובוביץ', נכלל באלבום "לילה כר ודמות עלמה".
הערות שוליים

↑  ביצועה
| שירת רחל |
| --- | --- | --- |
| ספיח (1927) | זמר נוגה • אל ארצי • רחל • כאן על פני אדמה • אני • כנרת • הן יצאנו בסך • כוחי הולך ודל • מיכל • פגישה, חצי פגישה • יום בשורה |  |
| מנגד (1930) | עקרה • ספר שירי • ואולי לא היו הדברים... • אם צו הגורל... • להקיץ ולדעת • זמר • גן נעול • העברת ידך • לא פעם, בקיץ • פשטתי יד לבקש רחמים • הוי ארצי הורתי • בלילה • שי • אקליפטוס • מנגד • זו הדרך • אני ואתה |  |
| נבו (1932) | אביב • רק על עצמי • הנה אקח את מבט עיניך • בגני נטעתיך • על הגורן • עם שחר • חג • מתי • כה ציפיתי ליום והגיע • ליד החלון |  |
| טיוטות ותרגומים | חופי ירדן • אל נא תשירי • התזכרי ליל אביב? • שיבה • אל גדר דחויה |  |
אלן סמית' (1962)

אלן מרטין סמית' (באנגלית: Alan Martin Smith; נולד ב-21 בנובמבר 1962 בהוליווד, ווסטרשייר) הוא כדורגלן עבר אנגלי ששיחק בעמדת החלוץ.
קריירה

סמית' החל את הקריירה במועדון אלבצ'רץ' החובבני, ושיחק שם עד שחתם בלסטר סיטי ביוני 1982. בעונתו הראשונה הוא הבקיע 13 שערים כששיתף פעולה בהתקפה עם גארי לינקר, והמועדון הצליח להעפיל לליגה הבכירה (נכון ל-2023 הפרמייר ליג). הוא שיחק בלסטר במשך חמש עונות, והבקיע 84 שערים ב-206 משחקים.
ב-1987 סמית' עבר לארסנל של המאמן ג'ורג' גרהאם תמורת 850,000£, והבקיע שלושער כבר במשחקו הרביעי עבור המועדון. יכולת הבקעת השערים של סמית' התייצבה בעונת 1988/1989, והוא הבקיע 22 שערים שזיכו אותו בתואר מלך השערים. השער החשוב ביותר מבין השערים שהבקיע היה במשחק האחרון של העונה, נגד ליברפול באצטדיון אנפילד; תוצאה המשחק הייתה צריכה להיות 2 - 0 לכל הפחות על מנת שהאליפות תהיה של ארסנל, וסמית' הבקיע את השער הראשון כאשר בדקה ה-90 מייקל תומאס מבקיע את השני.
סמית' זכה עם ארסנל באליפות בעונת 1990/1991 כשהוא מבקיע 22 שערים, ובמקביל שיחק לראשונה במדי נבחרת אנגליה. הקריירה הבינלאומית של סמית' הייתה פחות מוצלחת, והוא השתתף במדי נבחרתו ב-13 משחקים שבהם הבקיע שני שערים. הוא שיחק בשני משחקים ביורו 1992, ובהם הבקיע את שעריו היחידים בנבחרת; במשחק האחרון של הטורניר הוא נכנס כמחליפו של הקפטן גארי לינקר, שהופיע בפעם האחרונה במדי נבחרת אנגליה וניסה להשתוות לבובי צ'רלטון מבחינת מספר שערים. סמית' שיחק גם בארבעה משחקים במדי נבחרת אנגליה ב', והבקיע בהם ארבעה שערים.
סמית' המשיך להצליח בארסנל למרות הקריירה הבינלאומית המאכזבת; הוא היה חלק מהסגל שזכה בדאבל גביע הליגה וגביע ה-FA ב-1993, אך לאחר הגעתו של איאן רייט ב-1991 הוא הבקיע פחות שערים ושיחק פחות. למרות זאת הוא המשיך להבקיע מדי פעם שערים מכריעים עבור ארסנל, כשהחשוב מביניהם היה השער היחיד של ארסנל בניצחון 1 - 0 על פארמה בגמר גביע המחזיקות של 1994.
סמית' נפצע בעונתו האחרונה בארסנל, והחליט לפרוש בקיץ 1995. הוא שיחק בארסנל ב-347 משחקים, והבקיע בהם 115 שערים. לאורך הקריירה שלו הוא הורחק רק פעם בכרטיס אדום, בהארכה של המשחק החוזר נגד שפילד ונסדיי בגמר גביע ה-FA של 1993.
לאחר פרישתו הוא עבד כפרשן עבור סקיי ספורטס וככותב טור בעיתון הדיילי טלגרף. כמו כן, משמש סמית' כקריין לצד מרטין טיילור בסדרת משחקי FIFA החל מ-FIFA 12 ועד היום, לאחר שהחליף בתפקיד את הקריין ושחקן העבר אנדי גריי.